ദുരിതാശ്വാസ ക്യാന്പുകള് തുറക്കാന് നിര്ദ്ദേശം കോതമംഗലം: കനത്ത മഴയില് താലൂക്കിലെ താഴ്ന്ന പ്രദേശങ്ങള് വെള്ളപ്പൊക്ക ഭീഷണിയിലായി. എല്ലാ പഞ്ചായത്തിലും ദുരിതാശ്വാസ ക്യാന്പുകള് തുറക്കാന് റവന്യു വകുപ്പ് നിര്ദ്ദേശം നല്കി. മണ്ണിടിച്ചില്, ഉരുള്പ്പൊട്ടല്, വെള്ളപ്പൊക്ക ഭീഷണി എന്നിവ മുന്പുണ്ടായിരുന്ന പ്രദേശത്തും നിലനില്ക്കുന്ന സ്ഥലങ്ങളിലും ജാഗ്രതാ നിര്ദേശവും നോട്ടീസും നല്കി. ഇന്നലെ രാവിലെ മുതല് ഇടിമിന്നലോടെ അതിശക്തമായി പെയ്ത മഴയ്ക്ക് ഉച്ചയ്ക്കു ശേഷമാണ് അല്പ്പം ശമനം ഉണ്ടായത്. പെരിയാറും പൂയംകുട്ടി, കുട്ടന്പുഴ, കോതമംഗലം പുഴകളും കുരൂര് തോട് ഉള്പ്പെടെ ചെറുതും വലുതുമായ തോടുകളും പലഭാഗത്തും കരകവിഞ്ഞു. നിരവധി കൃഷിയിടങ്ങളില് വെള്ളംകയറി. കോതമംഗലം ടൗണില് തങ്കളം ജംഗ്ഷനും ബൈപ്പാസ് റോഡും വെള്ളത്തിലായി. മലയിന്കീഴ്, തൃക്കാരിയൂര് റോഡില് ബ്ലോക്ക് ഓഫീസിന് സമീപത്തും റോഡ് വെള്ളത്തിലായി. തൃക്കാരിയൂര് മുണ്ടുപാലത്തിന് സമീപം നെല്ലിക്കുഴിക്കുള്ള റോഡില് വൈകുന്നേരത്തോടെ വെള്ളം കയറി. കടകളില് വെളളം കയറുമെന്നായതോടെ വ്യാപാരികള് സാധനസാമഗ്രികള് മാറ്റുന്നതിന് മുന്നൊരുക്കമായി. പ്രദേശത്തെ ഏതാനും വീടുകളിലും വെള്ളംകയറി. കുരൂര്തോട് കരകവിഞ്ഞതോടെ തങ്കളം ജവഹര് കോളനിയിലെ റോഡില് വെള്ളം കയറി. ദേശീയപാതയില് കവളങ്ങാട് വെള്ളക്കെട്ട് രൂപപ്പെട്ടു. സമീപത്തെ തോട് നിറഞ്ഞാണ് വെള്ളം റോഡിലൂടെ ഒഴുകിയത്. വിവിധ പ്രദേശങ്ങളിലെ റോഡുകളിലും വെള്ളക്കെട്ട് ഉണ്ടായി. കുടമുണ്ട പാലത്തിലും വെള്ളംകയറി. മണ്ണിടിച്ചില് ഭീഷണിയില് മലഞ്ചെരിവില് താമസിക്കുന്ന കുടുംബങ്ങള്ക്കും ജാഗ്രതാ നോട്ടീസ് നല്കി ക്യാന്പുകള് സജ്ജമാക്കിയിട്ടുണ്ട്. താലൂക്ക് ഓഫീസില് കണ്ട്രോള് റൂം തുറന്നു.